Ljudsko šolo je obiskoval v rojstnem kraju. Leta 1917 je moral kot sedmošolec Zavoda svetega Stanislava k vojakom. Bojeval se je na raznih bojiščih, med drugim tudi na Soški fronti. Vojaško službo pa je končal kot Maistrov borec na Koroškem. Po končani gimnaziji je študiral bogoslovje v Ljubljani in Gorici in bil 6. avgusta 1922 posvečen. Najprej je v letih 1922−1925 služboval v Solkanu in nato v raznih krajih. Leta 1944 ga je goriški nadškof imenoval za župnika v Kojskem, tu je ostal, dokler se ni smrtno ponesrečil pri krasitvi cerkve ob pripravi za birmo.